### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

Bestyrelsen for Aarhus Vand A/S har d. 7. december 2017 vedtaget nye takster for drikkevand og spildevand for 2018. Taksterne skal i henhold til lovgivningen legalitetsgodkendes af Byrådet.

### Resumé

Taksterne for drikkevand og spildevand er vedtaget af bestyrelsen for Aarhus Vand A/S.

 Samlet set falder prisen for vand inkl. afledning og afgifter fra 47,01 kr. til kr. 46,75 kr. pr. m3. Forbrugerne betaler desuden faste vand- og spildevandsbidrag på henholdsvis 550 kr. og 500 kr. ekskl. moms. De faste bidrag fastholdes på samme beløb som i 2017.

 Taksterne udnytter Forsyningssekretariatets økonomiske ramme for 2017-2018 fuldt ud og er i overensstemmelse med [adresse] anbefalinger til takststruktur for drikkevand og forventede investeringer i Spildevandsplan 2017-2020.

 Samtidig med godkendelsen af taksterne anmoder Aarhus Vand om kommunegaranti for optagelse af anlægslån på 150 millioner kr. Dette er medtaget i Borgmesterens Afdelings indstilling om forventet regnskab for 2017, som forventes forelagt for Byrådet d. 13. december 2017.

### Indstilling

At 1)    Byrådet godkender Aarhus Vand A/S’ takster for 2018.

### Sagens forløb

07-12-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 11-12-2017 Magistraten
Fremsendes til [adresse] med bemærkning, at Magistraten i mødet den 11. december 2017 anbefaler, at byrådet tiltræder Magistratsafdelingen for Teknik og Miljøs indstilling af 4. december 2017.

 Notat om kommunegaranti til Aarhus Vand udarbejdes til byrådsbehandlingen.
 13-12-2017 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 13. december 2017 har vedtaget Magistratens foranstående indstilling af 11. december 2017.

 Dog henvist til Teknisk Udvalg for så vidt angår spørgsmålet om kommunegarantien.
 22-01-2018 Teknisk Udvalg
Beslutning ikke frigivet